**ПОЛИТИКА ЗА ЗАЩИТА НА ЛИЧНИТЕ ДАННИ,**

**СЪБИРАНИ ЧРЕЗ УЕБСАЙТА**

**https://data-for-good.bg**

**За нас:**

Уебсайтът <https://data-for-good.bg/> ("**Уебсайтът**") е притежаван и администриран от Сдружение "Данни за добро", ЕИК 206396619, със седалище в гр. София, район Слатина, п. код 1505, ул. "Георги Пеячевич" 14, e-mail: [info@data-for-good.bg](mailto:info@data-for-good.bg), представлявано от Никола Красимиров Тулечки.

Настоящата Политика има за цел да Ви информира дали и какви лични данни се събират и обработват посредством Уебсайта и какви са Вашите права по отношение на това.

1. **Дефиниции и абревиатури**

В настоящата Политика се използват абревиатури и термини със следните значения:

1. **"Лични данни"** - всяка информация, свързана с идентифицирано физическо лице или физическо лице, което може да бъде идентифицирано („субект на данни“); физическо лице, което може да бъде идентифицирано, е лице, което може да бъде идентифицирано, пряко или непряко, по-специално чрез идентификатор като име, идентификационен номер, данни за местонахождение, онлайн идентификатор или по един или повече признаци, специфични за физическата, физиологичната, генетичната, психическата, умствената, икономическата, културната или социална идентичност на това физическо лице;
2. **"Специални категории лични данни"** –лични данни, разкриващи расов или етнически произход, политически възгледи, религиозни или философски убеждения, или членство в синдикални организации и обработката на генетични данни, биометричните данни за уникално идентифициране на физическо лице, данни отнасящи се до здравето или данни относно сексуалния живот на физическо лице или сексуална ориентация;
3. **"Обработване**" - означава всяка операция или съвкупност от операции, извършвана с лични данни или набор от лични данни чрез автоматични или други средства като събиране, записване, организиране, структуриране, съхранение, адаптиране или промяна, извличане, консултиране, употреба, разкриване чрез предаване, разпространяване или друг начин, по който данните стават достъпни, подреждане или комбиниране, ограничаване, изтриване или унищожаване;
4. **"Ограничаване на обработването"**- маркиране на съхранявани лични данни с цел ограничаване на обработването им в бъдеще;
5. **"Администратор на лични данни"** –всяко физическо или юридическо лице, публичен орган, агенция или друга структура, която сама или съвместно с други определя целите и средствата за обработването на лични данни; когато целите и средствата за това обработване се определят от правото на ЕС или правото на държава членка, администраторът или специалните критерии за неговото определяне могат да бъдат установени в правото на Съюза или в правото на държава членка;
6. **"Обработващ лични данни"** - физическо или юридическо лице, публичен орган, агенция или друга структура, която обработва лични данни от името на администратора;
7. **"Субект на данните"** – всяко живо физическо лице, което е предмет на личните данни съхранявани от Администратора;
8. **"Съгласие на субекта на данните"** – всяко свободно изразено, конкретно, информирано и недвусмислено указание за волята на субекта на данните, посредством изявление или ясно потвърждаващо действие, което изразява съгласието му свързаните с него лични данни да бъдат обработени;
9. **"Дете"** – Регламент (ЕС) 2016/679 определя дете като всеки на възраст под 16 години въпреки че това може да бъде намалена на 13 от правото на държавата-членка. Обработката на лични данни на едно дете е законно само, ако родител или попечител е дал съгласие. Администраторът полага разумни усилия, за да провери в такива случаи, че притежателят на родителската отговорност за детето е дал или упълномощен да даде съгласието си;
10. **"Нарушение на сигурността на лични данни"** – нарушение на сигурността, което води до случайно или неправомерно унищожаване, загуба, промяна, неразрешено разкриване или достъп до лични данни, които се предават, съхраняват или обработват по друг начин;
11. **"Надзорен орган"** – Надзорният орган по защита на личните данни в Република България е Комисията за защита на личните данни;
12. **"Регламентът/а"** – Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО.
13. **"ЗЗЛД"** – Закон за защита на личните данни.
14. **Какви лични данни се събират и обработват от Уебсайта?**

При използване на Уебсайта се събират лични данни в следните хипотези:

1. **В случай че желаете да станете доброволец**:

В случай че желаете да станете доброволец следва да попълните електронната форма, налична на Уебсайта, с която се събират следните лични данни:

* Име;
* Е-mail адрес;
* Допълнителни въпроси във връзка с желанието Ви да станете доброволец, в които (според съдържанието на отговорите Ви) могат да се съдържат лични данни (напр. във връзка с професия, образование и т.н.).

Събирането на тези данни е необходимо с оглед възможността да получим и обсъдим Вашата кандидатура, както и да се свържем с Вас във връзка с по-нататъшни действия.

1. **В случай че желаете да ни зададете въпрос, чрез електронната форма за контакт, налична на сайта**:

В случай, че ни зададете въпрос посредством формата за контакт на Уебсайта, ще съберем следните Ваши лични данни:

* E-mail
* Данни, които Вие сте посочили в изпратения до нас мейл.

Данните са ни необходими, за да имаме възможност да отговорим на зададения от Вас въпрос и да Ви предоставим исканата информация.

1. **Бисквитки**

Уебсайтът използва строго необходимите уеб бисквитки, които го правят достъпен за Вас.

1. **Бутони, препращащи към социалните мрежи на Сдружението**

На Уебсайта ни са налични приставки/бутони (като например иконата на Facebook) от социалните мрежи Facebook, Twitter, GutHUB и LinkedIN. При кликване с мишката върху иконата, Вие се съгласявате да комуникирате със съответната платформа и да се предава информация (напр. IP адрес) до съответния доставчик на услуги.

С активирането на такава приставка, съответната социална мрежа получава информация, че браузърът е потърсил съответната страница от нашия уебсайт. Това важи също и в случай, че нямате акаунт или че в момента не сте вписан в него. Информацията (IP адресът включително) се предава директно от браузъра до сървъра на съответната социална мрежа и се запазва там.

1. **Друга информация**
2. Информацията за поверителността на данните и правилата за ползване на Уебсайта са приложими само за данни, събрани онлайн на Уебсайта. Същите не се прилагат по отношение на информация, предоставена от субекти на личи данни по друг начин или публикувана от тях на страници, към които Уебсайтът препраща.
3. Сдружението не обработва специални категории лични данни и лични данни на деца. Същото не носи отговорност при доброволно предоставяне на такива данни от субекти, като следва да ги изтрие веднага след като научи за получаването им.
4. Сдружението няма да предава вашите лични данни на трети лица извън ЕС или на международна организация, без предварително да получи Вашето съгласие.
5. Сдружението ще съхранява Вашите лични данни не повече от сроковете, установени в законовите и подзаконовите нормативни актове на действащото трудово, данъчно и осигурително законодателство.
6. **Вашите права като субекти на лични данни**

Като субекти на лични данни Вие имате права, които ще бъдат изброени по-долу. Можете да отправите искания, запитвания и жалби до нас по всяко време в свободен текст при използване на данните за контакт по-горе или функционалността на Уебсайта за задаване на въпрос.

1. **Право на достъп до личните Ви данни**

Имате право да поискате информация от нас дали се обработват лични данни свързани с Вас. В случай че такива се обработват, имате право да получите информация за тях, тяхната обработка, съхранение и начина на събиране.

1. **Право на корекция и актуализация на лични данни**

В случай че личните Ви данни са неточни, неактуални или непълни, имате право да ги подновите или коригирате чрез отправяне на искане към нас.

1. **Право на изтриване (“Право да бъдеш забравен”)**

При наличие на определени обстоятелства, като например ако личните Ви данни са обработвани незаконосъобразно или сте оттеглили съгласието си (ако обработката на личните данни е базирана на съгласие) и не е налице друго основание за продължаване на обработването им, имате право да изискате от нас изтриване на личните Ви данни.

1. **Право на ограничаване на обработването**

При определени обстоятелства, като например съхранение на повече от минимално необходимите Ваши лични данни, можете да поискате ограничаване на обработването на личните Ви данни.

1. **Право на възражение**

При определени обстоятелства, като например ако се съмнявате в легитимния ни интерес да обработваме Вашите лични данни, имате право да възразите по съображения, свързани с конкретната Ви ситуация, срещу подобно обработване

1. **Право на преносимост на личните данни**

Ако личните Ви данни се обработват с автоматични средства по Ваше съгласие или с цел изпълнение на нашите договорни отношения, имате право да поискате да Ви предоставим личните Ви данни в машинно четим формат за прехвърляне към друг администратор на данни.

1. **Право на подаване на жалба до надзорен орган**

Имате право да подадете жалба по отношение на обработката на Вашите лични данни от нас в съответния контролен орган – Комисия за защита на личните данни. Такава жалба може да изпратите чрез Сдружението или директно до Комисия за защита на личните данни със следните данни за контакт:

**Адрес: София 1592, бул. „Проф. Цветан Лазаров” № 2**

**Електронна поща: kzld@cpdp.bg**